રાજકોટ: રાજકોટ મહાનગરપાલિકાના બહુચર્ચિત વાલ્વ કૌભાંડનો ‘દિવ્ય ભાસ્કરે’ પર્દાફાશ કરતાં મનપા તંત્રે 11 કોન્ટ્રાક્ટરો સામે ફરિયાદ નોંધાવી મામલાને સમેટી લેવાનો પ્રયાસ કર્યો હતો, પરંતુ ‘દિવ્ય ભાસ્કરે’ શુક્રવારે રાત્રે ક્રાઇમ બ્રાંચની ટીમને સાથે રાખી મવડી વિસ્તારના જે.કે.વાટિકામાં સ્ટિંગ ઓપરેશન કરતાં ત્રણ વાલ્વ મળી આવ્યા હતા. પોલીસે વાલ્વ કબજે કરી તપાસ આગળ ધપાવતાં વધુ છ વાલ્વ જુદી-જુદી સોસાયટીઓમાં ફિટ કરી દેવાયાના સંકેતો મળતાં પોલીસે તપાસ આગળ ધપાવી હતી.